text: Direktør kalder energiplaner for meget tynde
  26 april 2018 kl. 18.54
  Regeringens nye energiudspil bliver skeptisk modtaget i Sønderborg. Her mener de ikke, at det fremmer målet om at blive helt CO2-neutrale i 2029.
  Det er planerne om at nedlægge en tilskudsordning til private energieffektiviseringer, der vækker utilfredshed. De penge vil regeringen istedet bruge til at støtte den grønne omstilling hos erhvervslivet.
  - Vi må ikke tabe borgerne, vi må ikke tabe parcelhusejerne og boligforeningerne, siger direktør i projekt Zero, Peter Rathje til TV SYD.
  Peter Rathje, direktør projekt Zero.: "Vi må ikke tabe borgerne, vi må ikke tabe parcelhusejerne og boligforeningerne."
  
  Både direktøren og Sønderborgs borgmester Erik Lauritzen mener, at erhvervslivet sagtens kan klare sig uden pengene fra den private tilskudsordning.
  - Det, som vi har brug for, er at give private og boligforeninger et bedre incitament til at gå igang med den grønne omstilling, siger Erik Lauritzen til TV SYD.
  Læs om projekt Zero her.
  